 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan Gilan Belediyesi**

**Mbledhja e Komitetit për Politik dhe Financa (KPF) më atë 17.05.2023, në ora 10:00**

**T R A N S K R I P T**

I mbajtur më 17.05. 2023 në mbledhjen e Komitetit për Politikë dhe Financa (KPF) KK. Gjilan e kryesuar nga Kryesuesi i Kuvendit Komunal, filloi në orën 10:00. Në mbledhje, përveç anëtarëve të rregullt, kanë qenë të pranishëm edhe Zyrtarët e Sekretarisë së Kuvendit Komunal. Kryesuesi i Komitetit njëherë edhe Kryesues i Kuvendit Komunal, duke e hapur mbledhjen i përshëndeti të pranishmit në këtë mbledhje. Pasi, konstatoi se për mbledhje ka kuorum për mbajtjen e saj, ai prezantoi rendin e ditës, të cilën edhe anëtarët e kishin pasur paraprakisht:

1. Konstatimi i prezencës së anëtarëve të KPF-së dhe miratimi i procesverbalit nga mbledhja e kaluar;
2. Plani Komunal për Integritet 2023/2027 i Komunës së Gjilanit;
3. Projekt Statuti i Teatrit të Qytetit të Gjilanit;
4. Projekt Statuti i Galerisë së Arteve në Gjilan;
5. Projekt Rregullore për Shfrytëzimin e Sallës së Madhe të Teatrit të Qytetit të Gjilanit;
6. Projekt rregullore për punën e këshillit Drejtues të Teatrit të qytetit të Gjilanit;
7. Projekt plani lokal i veprimit në mjedis për Komunën e Gjilanit;
8. Propozim vendimi për shfuqizimin e Vendimit 01 Nr. 016-51963 të datës: 30.06.2020 për plotësimin dhe ndryshimin e kushteve ndërtimore të një nen zone të Bllokut “B3” në kuadër të Planit Rregullues Urban “Kodra e Thatë”, në Gjilan.
9. Propozim vendimi për shfuqizimin e Vendimit 01 Nr. 016-15787 të datës: 11.02.2021 për plotësimin dhe ndryshimin e kushteve ndërtimore  në zonën Blloku “B4” në kuadër të Planit Rregullues Urban “Kodra e Thatë”, në Gjilan.
10. Propozim vendimi për shfuqizimin e Vendimit 01 Nr. 016-51955 të datës: 30.06.2020 për plotësimin dhe ndryshimin e kushteve ndërtimore  në zonën Bllokut “I” në kuadër të Planit Rregullues Urban “Livadhet e Arapit”, në Gjilan
11. Të ndryshme.

Lidhur me pikat e rendit të ditës fjalën e hapjes e paraqiti kryesuesi i cili paraqiti rëndësinë e kalimit të këtyre pikave për diskutim në Seancë të Rregullt të Kuvendit Komunal. Ai, ndër të tjera, theksoi rëndësinë e këtyre pikave.

Lidhur me procesverbalin e mbledhjes së kaluar a keni ndonjë vërejtje? Nëse jo atëherë votojmë. Konstatojmë ***se me të gjitha votat e anëtarëve*** miratohet procesverbali i mbledhjes së kaluar.

Për diskutim fjalën ia dha:

**Avdyl Aliu,** në përgjithësi theksoi se deri në pikën 7 është në rregull rendi i ditës, ndërsa pikat 8, 9 dhe 10 janë të natyrës së njëjtë që kanë të bëjnë me shfuqizim të 3 vendimeve që mendoj se duhet me u larguar nga rendi i ditës për kuvend dhe sot në KPF. Për arsye se këtë e ka thënë edhe komiteti për planifikim që është trup profesionale të cilën edhe ata e kanë parë të arsyeshme që kjo mos të trajtohet këtu, sipas së cilës janë vendime që duhet me vazhduar me u zbatua dhe me punuar drejtoria. Nuk e di edhe arsyen pse këto vendime të shfuqizohen sepse ajo që është thënë se janë të kundërligjshme nuk qëndron sepse këto janë të ligjshme dhe me vite janë lëshuar leje dhe kushte në bazë të këtyre vendimeve. Andaj, propozoj që këto vendime të mos jenë pjesë e punës së seancës së kuvendit. Përveç këtyre kam edhe një kërkesë nga Komiteti për Kulturë Rini dhe Sport ku janë shqyrtuar edhe dy kërkesa për dy klube sportive, njëra është për Grupin e Skifterëve që kanë kërkuar mbështetje financiare, kjo vetëm të diskutohet në rekomandohet për kuvend e për shumë vendosim në seancë dhe tjetra kërkesë është e klubit të Kërkesë për mbështetje financiare për KH “Drita” (M) të cilët kanë përfundua sezonin në vendin e parë në tabela dhe iu nevojitet një ndihmë financiare për sezonin e ardhshëm.

Po ashtu propozoj që të largohen pika 8, 9 dhe 10 dhe të fute këto kërkesa.

**Krenare Latifi Kqiku** për sa i përket materialit ne kemi marr me kohë, ndërsa për dallim nga parafolësi ne jemi për këtë rend të ditës.

**Bujar Nevzadi**, mendoj që këto pika duhet të kalojnë për rend të ditës, kam dilema edhe me qëndrimin nga komiteti, por që ka diçka me na sqaruar Drejtori i Urbanizmit të na sqaron!.

**Arianit Sadiku**, për me vazhduar punën e komitetit, fillimisht diskutojmë për pikat e rendit të ditës. Kemi dy propozime (kërkesa) si dhe që pikat 8, 9 dhe 10 të largohen nga rendi i ditës.

**Ali Arifi**, sa i parkete pikave 8, 9 dhe 10 të rendit të ditës, është bërë për arsye se secili vendim i kuvendit komunal për të qenë i plotfuqishëm duhet me u konfirmuar ligjshmërinë edhe nga Ministria e Ambientit Infrastrukturës dhe Mbrojtjen e Mjedisit. Të tri këto vendimi kjo ministri i ka konsideruar të jashtëligjshme dhe ka kërkuar nga kuvendi që 30 ditë pas konsumimit të paligjshmërisë të shqyrtohen dhe të harmonizohen me ligjet ekzistuese me ligjet në fuqi. Kjo ka efekt negativ sepse këto dokumente na bëjnë konfuz në zbatim që kemi kërkuar edhe interpretime.

Në arsyetimin e ministrisë theksohet se akti i komunës është në kundërshtim me legjislacionin në fuqi. Që obligon komunën që brenda 30 ditëve të harmonizoj aktin sipas kërkesës së ministrisë.

**Avdyl ALiu**, Drejtori është dashtë të bëjë një konsultim më të gjerë, përveç sekretarisë, me konsultuar edhe ligjet e tjera si ligjin e ndërtimit, Ligjin për Vetëqeverisjen Lokale. Këto tri çështje apo vendime kanë shkuar në Ministri të cilët e kanë kthyer një përgjigje ndoshta pas dy apo tre muajve e që d.m.th. i ka kthye përgjigje jashtë afatit ligjor, kjo është e rregulluar me ligj që nëse shqyrtimet e ligjshmërisë MAPL nuk i kthen brenda 15 ditëve, çdo vendim që nxirret në kuvend fillon me u aplikuar si i ligjshëm, prandaj njëjtë është bërë edhe me këto. Prandaj edhe drejtoria e juve ka prodhuar me qindra dokumente në bazë të këtyre vendimeve. Këto janë 3 vendime të fuqishme dhe të ligjshme të cilat duhet me u zbatuar.

**Ali Arifi**, ne jemi konsultuar me dhe Sadri Arifin se bazuar në rregullore dhe ligje, vendimet dhe rregulloret që nxirren nga kuvendi janë të ligjshme deri në momentin kur kthehet përgjigja të gjitha to vendime janë valide. Ndërsa prej momentin kur konstatohet ligjshmëria ne jemi të obliguar me veprua sipas kërkesës së ministrisë.

**Sadri Arifi**, sa i parkete asaj që po theksohet këtu dëshiroj të ju informoj se unë, për çështjen e këtyre vendimeve nuk kam dhënë Opinion Ligjor, por kam dhënë Mendim. Mund të ju them se çdo akt është në fuqi, deri sa nuk anulohet apo shfuqizohet. I njëjti lexoi edhe mendimin që ka dhënë përmes emali që shpjegoi se cilat akte dhe ligje vlejnë për këtë çështje se si duhet të veprohet e ndër të tjerash se kompetent për të dhënë Opinione Ligjore është Zyra Ligjore e Komunës.

**Nazim Gagica**, kam një pyetje për Drejtoin z. Arifi, se çka ka ndodhur me planin zhvillimor komunal, dhe me cilin plan zhvillimorë është duke operuar sot komuna me atë të vitit 2021 apo me planin zhvillimore të anuluar në këtë kuvend. Në anën tjetrën nuk paskemi një interpretim zyrtar, sipas drejtori ky ka bisedua me Sadriun, Zyra Ligjore e Kryetarit të Komunës jep interpretimin e sakte ligjor, andaj mendoj se sot na duhet një interpretim i sakte ligjor, a ka pas shkelje apo a kem të drejtë apo skemë të drejtë. Dhe a kem të drejtë ne si komunë me vepruar.

**ALi Arifi**, të gjitha ligjet dhe dokumentet e planifikimit veprojnë me to deri sa të zëvendësojnë me dokumente të tjera. Në rastin konkret ne jemi duke punuar me planin zhvillimor të vitit 2008 deri të miratohet në kuvend plotësimi dhe ndryshimi i planit zhvillimor komunal. Ndërsa sa i parkete këtyre vendimeve këto janë të kundërligjshme por me validitet deri në momentin e shfuqizimit. Ne nuk jemi të interesuam me zbatuar vendimet e kundërligjshme sepse organi kompetent ka rekomanduar kështu.

**Kushtrim Zeqiri**, këtu është vazhduar praktika me kërkesa të njëjta, në mbledhjen e kaluar theksuam se nuk mundësi buxhetore Drejtoria e Kulturës. Klubi i Hendbollit është përkrah dhe është në listën përfundimtare dhe ligjërisht skemi të drejtë me përkrah më. Te Skifterat, mbështetje financiare me shumë me 8.000 Euro, ne si drejtori e kemi mbyll thirrjen publike. Ne mundemi me përkrah vetëm me mundësin e transportit të tifozëve e po ashtu edhe diçka me i përkrah nga Zyra e Kryetarit. Në mënyrë që mos të dërgojmë në kuvend sepse është shumë e pa arsyeshme. Është një OJQ që është themeluar dje. Realisht është e pamundur me i përkrah për shkak të mungesës së fondeve.

**Arianit Sadiku**, nuk e di që ka ndodhur ndonjë here që kur arsyeja e drejtorive ka qenë që nuk ka mundësi financiare me mbështet diçka nuk jena munduar me bë politik. Nuk di që një vendim e këna mbështet në këtë formë. Kjo ka filluar me u bë praktik jo e mirë dhe kemi pas teme diskutimi edhe nga mbledhja e kaluar. Kërkesat që u trajtuar në Komitetin për Kultura Rini dhe Sporti është trajtuar nga pika të ndryshme që në momentin e fundit është trajtuar dhe ka marrë qëndrim që këto pika të trajtohen edhe në KPF. Dje është mbajtur mbledhje dhe dje është krijuar edhe OJQ-ja. Diçka kur e dimë që mjetet financiare janë të kufizuara nga DKRS-së që është një limit që e kemi kaluar. Edhe vendimi që kemi mbështet te volejbolli për meshkuj, nuk e ka mundësin drejtoria me bë pagesën këtë vit. Për rezultat e çdo klubi ne kemi me marrë vendim që vitin e ardhshëm me ju nda, e planifikojmë këtë vit. Prandaj, kisha kërkuar edhe nga ju që efektin politik të diskutimeve mundohemi me nxjerr edhe prej kontesteve por kisha lut që kërkesa të tilla kisha lut që ti sugjerojmë që mos të shtyjnë këto lloj iniciative që bien ndesh me mundësin buxhetore të komunës.

**Votohen pikat e rendit të ditës dhe propozimet në këtë mbledhje që të rekomandohen për seancë të kuvendit:**

**Pika 2**, Plani Komunal për Integritet 2023/2027 i Komunës së Gjilanit, kalon ***me të gjitha*** votat e anëtarëve të KPF-së

**Pika 3,** Projekt Statuti i Teatrit të Qytetit të Gjilanit, kalon ***me të gjitha*** votat e anëtarëve të KPF-së.

**Pika 4**, Projekt Statuti i Galerisë së Arteve në Gjilan, kalon ***me të gjitha*** votat e anëtarëve të KPF-së, kalon ***me të gjitha*** votat e anëtarëve të KPF-së.

**Pika 5,** Projekt Rregullore për Shfrytëzimin e Sallës së Madhe të Teatrit të Qytetit të Gjilanit, kalon ***me të gjitha*** votat e anëtarëve të KPF-së.

* Nazim Gagica, rekomandon që pika c) te shfrytëzimi i Sallës të korrigjohet nga komisioni edhe një herë sepse kjo pikë mendoj se duhet të përmirësohet.

**Pika 6,** Projekt rregullore për punën e këshillit Drejtues të Teatrit të qytetit të Gjilanit, kalon ***me të gjitha*** votat e anëtarëve të KPF-së.

**Pika 7**, Projekt plani lokal i veprimit në mjedis për Komunën e Gjilanit, kalon ***me të gjitha*** votat e anëtarëve të KPF-së.

**Pika 8,** Propozim vendimi për shfuqizimin e Vendimit 01 Nr. 016-51963 të datës: 30.06.2020 për plotësimin dhe ndryshimin e kushteve ndërtimore të një nen zone të Bllokut “B3” në kuadër të Planit Rregullues Urban “Kodra e Thatë”, në Gjilan, ***mori 5 vota PËR, 4 Vota Kundër*** *të* anëtarëve të KPF-së.

**Pika 9,** Propozim vendimi për shfuqizimin e Vendimit 01 Nr. 016-15787 të datës: 11.02.2021 për plotësimin dhe ndryshimin e kushteve ndërtimore  në zonën Blloku “B4” në kuadër të Planit Rregullues Urban “Kodra e Thatë”, në Gjilan, ***mori 5 vota PËR, 4 Vota Kundër*** *të* anëtarëve të KPF-së.

**Pika 10,** Propozim vendimi për shfuqizimin e Vendimit 01 Nr. 016-51955 të datës: 30.06.2020 për plotësimin dhe ndryshimin e kushteve ndërtimore  në zonën Bllokut “I” në kuadër të Planit Rregullues Urban “Livadhet e Arapit”, në Gjilan, ***mori 5 vota PËR, 4 Vota Kundër*** *të* anëtarëve të KPF-së.

**Pika 11**, Kërkesa për mbështetje financiare për tifo Klubin “Skifterat” ***mori 5 vota PËR, 4 Vota Kundër*** *të* anëtarëve të KPF-së.

**Pika 12,** Kërkesë për mbështetje financiare për KH “Drita” (M), ***mori 5 vota PËR, 4 Vota Kundër*** *të* anëtarëve të KPF-së.

**Seanca përfundoi në ora 10:55**

**Procesmbajtës: Kryesuesi i Kuvendit të Komunës**

**Fatlum Xhaçkaj Arianit Sadiku**